als_Latn dik_Latn sag_Latn
Kur ziejmë dhe përgatisim të gjithë ato ushqime të shijshme, për fat të keq, jo që mbushim vetëm kuzhinën, por nganjëherë edhe e tërë shtëpinë me erëra të ndryshme jo aq të këndshme. Njihuni si t’i eliminoni.
Është bukur, natyrisht, kur shtëpia vjen aromë të mirë të biskotave të kanellës, por nuk japin aromë të këndshme të gjitha ushqimet. Problem më i madh bëhet kur përgatisim darkën, mysafirët së shpejti do të vijnë, kurse nëpër shtëpi po qarkullojnë erëra të pakëndshme, të cilët kanë “udhëtuar” nga kuzhina drejt dhomave. Përveç kësaj, nga kuzhina mundë të depërtojnë edhe erëra tjera të pakëndshme – nga shporta e mbeturinave, nga enëlarësja, nga frigoriferi, …
Kundër aromave gjatë zierjes
Kur përgatitni ushqim (veçanërisht kur bëhet fjalë për grekën apo darkën, skuqja e qepëve, pjekja e peshqve dhe të ngjashme) mbani dyert e dhomave tjera të mbyllura. Në kuzhinë kyçni ventilatorin dhe hapni dritaren.
Para se të kyçni pllakat e nxemjes kontrolloni mirë (si dhe grilat e gazit). Nëse në ndonjë nga to ka mbeturina ushqimi apo ka rrjedhë vaj aromat e këqija do të prishin edhe vetë fillimin e përgatitjes së ushqimit. Patjetër pastroni dhe thani mirë para kyçjes së furrës.
Gjatë përgatitjes së ushqimit më së miri lani menjëherë enët e pista, t’i largoni yndyrat, të paketoni mbetjet e ushqimeve, pastroni kuzhinën, … (Le të ju ndihmojë burri apo ndokush nga anëtarët e familjes).
Më së miri është kuzhinën ta ajrosni mirë pas (apo gjatë) zierjes. Përveç kësaj, kur përfundoni me përgatitjen e ushqimeve, patjetër skajoni të gjitha, lani dhe pastroni (mos harroni të nxirrni mbeturinat dhe frigoriferin mbani të freskuar dhe pastër). Do të ju ndihmojnë mjaft edhe këto truqe:
- Gjatë apo pas zierjes në njërën nga pllakat vendosni një tenxhere të ziej me përzierje të ujit dhe uthullës (gjysmë-gjysmë). Uthulla ndoshta në fillim do të ndjehet, por do të avullohet, dhe do të përthithë aromat tjera.
- Në enë mundë të zieni edhe lëvore limoni dhe portokalli (apo disa lugë sodë bikarbone) të përzier me ujë.
- Ndezni qirinj aromatik.
- Në kuzhinë mbani në tenxhere toptha garze (pambuku) të zhytura në ekstrakt vanilie.
Gypat e palarë dhe kutërbues
Edhe nga tubat e enëlarësit mundë të depërtojnë aroma të pakëndshme. Pastroni mirë me ndonjë mjet për pastrimin e tubave dhe shpërlani me ujë të vluar (kujdes nga avullimi i dëmshëm). Tubat mundë t’i pastroni në mënyrë natyrale me kombinimin e uthullës dhe sodës bikarone. Shtoni sodë në tub, dhe lageni me uthull. Menjëherë mbyllni tubin me leckë, sepse do të dale shkumë nga reaksioni i sodës me uthullën. E leni leckën të shtypur të qëndrojë së paku 15 minuta.
Frigoriferi
Me rëndësi është, natyrisht, ta pastroni rregullisht. Më së miri me leckë të cilën e keni lagur në tretje të ujit me uthull. Frigoriferin gjithnjë zbrazeni nga ushqimet të cilëve ju ka skaduar afati i përdorimit dhe përpiquni që ato që shpërndajnë aroma të forta t’i mbani në enë të mbyllura. Gjithashtu, në frigorifer për përthithjen e aromave të pakëndshme mundë të përdorni toptha të garzës së lagur me ekstrakt vanilie apo kokrra kafe.
Shporta e mbeturinave
Fundin e shportës së mbeturinave mbuloni me një shtresë sodë bikarbone – ajo do t’i përthithë aromat e pakëndshme. Ngjashëm ndikon edhe rëra e maces, por kovën duhet pastruar nganjëherë – më së miri me uthull apo zbardhues kur duhet të eliminoni bakteriet e ndryshme të dëmshme.
Enëlarësja
Kohë pas kohe enëlarësen e lani pa enë. Kyçeni të punojë e zbrazët, pa detergjent. Me rëndësi është, natyrisht që edhe atë ta pastroni rregullisht.
Gjithashtu, ekzistojnë edhe aroma të veçanta apostafat për enëlarëse, të cilat mundë t’i gjeni në të gjitha shitoret./femra.net/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn vec_Latn als_Latn vec_Latn als_Latn als_Latn als_Latn als_Latn